stanford-oval/wikipedia huggingface dataset:
Serhi Varlamov
Ura > Seuraura > Ammattilaisura Pohjois-Amerikassa

Kaudeksi 1998–1999 Varlamov siirtyi Calgary Flamesin organisaatioon. Hän pelasi koko kauden Saint Johnissa, jossa tulokaskausi toi 76 runkosarjaottelussa tehot 24+33=57 sekä seitsemässä playoff-ottelussa neljä syöttöpistettä. Varlamov oli runkosarjassa Flamesin toiseksi paras pistemies Martin St. Louis'n jälkeen. Kaudella 1999–2000 hän pelasi Saint Johnin lisäksi seitsemän NHL-ottelua tehden kolme maalia. Kauden 2000–2001 Varlamov pelasi puolestaan taas kokonaan farmissa tehden 55 runkosarjaottelussa 51 tehopistettä. Varlamov teki kevään 2001 pudotuspeleissä 19 ottelussa hyvät tehot 15+8=23, joilla hän voitti maalipörssin ja sijoittui pistepörssissä toiseksi edellään vain Wilkes-Barre/Scranton Penguinsin Chris Kelleher. Varlamov voitti kauden päätteeksi Calder Cupin.
Kesäkuussa 2001 Varlamov kaupattiin Fred Brathwaiten, Daniel Tkaczukin ja saman kesän yhdeksännen kierroksen varausvuoron kanssa St. Louis Bluesiin vaihdossa Roman Turekiin ja saman kesän neljännen kierroksen varausvuoroon. Hän onnistui murtautumaan Bluesin NHL-miehistöön kaudeksi 2001–2002, jolloin lähinnä kuitenkin pienessä roolissa 13. hyökkääjänä pelannut Varlamov teki 52 runkosarja- ja yhdessä playoff-ottelussa tehot 5+7=12. Syksyn 2002 kohtalaisen hyvin sujuneiden harjoitusotteluiden jälkeen hänen odotettiin murtautuvan NHL:ään, mutta Varlamov pelasi siellä kauden 2002–2003 aikana lopulta vain kolme ottelua. Hän pelasi kautensa lähinnä farmijoukkue Worcester IceCatsissa, jonka paras pistemies ja syöttäjä Varlamov oli tehoilla 23+38=61. Kaudella 2003–2004 hän jatkoi pelejään IceCatsissa, kunnes Blues kauppasi Varlamovin siirtotakarajalla, maaliskuussa 2004 Vancouver Canucksiin vaihdossa Ryan Readyyn. Hän pelasi loppukautensa Canucksin farmijoukkue Manitoba Moosessa, AHL:ssä.
Ura > Seuraura > Venäjän superliiga ja KHL

Varlamov siirtyi kaudeksi 2004–2005 Venäjälle ja Superliigajoukkue Ak Bars Kazanin riveihin. Hän pelasi syyskaudella joukkueessa vain kaksi ottelua, kunnes Kazan vuokrasi Varlamovin loppukaudeksi samassa liigassa pelaavan Sibir Novosibirskin riveihin marraskuussa 2004. Hän jatkoi Novosibirskissä myös kolme seuraavaa kautta. Kaudella 2006–2007 Varlamov jakoi 13 osumallaan joukkueen sisäisen maalipörssin kolmannen sijan Denis Kotšetkovin ja Vasili Tšistokletovin kanssa. Kaudella 2007–2008 hän oli Novosibirskin paras maalintekijä ja toiseksi paras pistemies Kotšetkovin jälkeen tehoilla 19+11=30.
Kaudella 2008–2009 Varlamov edusti Superliigan tilille perustetussa KHL:ssä Severstal Tšerepovetsin ja SKA Pietarin joukkueita. Kauden 2009–2010 hän aloitti kotikaupungissaan Valko-Venäjän Ekstraligan ukrainalaisjoukkue Sokol Kiovassa ja oli kauden päätyttyä joukkueen kolmanneksi paras pistemies Vitali Litvinenkon kanssa tehtyään 29 runkosarjaottelussa tehot 11+21=32. Joulukuussa 2009 Varlamov palasi kuitenkin KHL:ään edustamaan valkovenäläisjoukkue Dinamo Minskiä. Hän edusti joukkuetta kauden aikana myös Spengler Cupissa, jonka piste- ja syöttöpörssin Varlamov voitti tehoilla 2+7=9. Dinamo voitti turnauksen ja Varlamov valittiin sen tähdistökentälliseen.
Toukokuussa 2010 Varlamov teki sopimuksen KHL:n ukrainalaisen laajennusjoukkue HC Budivelnikin kanssa, mutta joukkue joutui jättämään KHL-paikkansa jo ennen kautta 2010–2011, sillä Budivelnikin jäähalli ei valmistunut ajoissa. Varlamov jäi näin ollen jo kesäkuussa vapaaksi agentiksi ja palasi sittemmin Dinamo Minskiin. Kaudeksi 2011–2012 hän siirtyi KHL:stä sarjatasoa alemmas VHL:ään edustamaan ukrainalaisjoukkue Donbass Donetskia. Joukkueen varakapteeniksi noussut Varlamov oli tehoilla 18+26=44 Donetskin toiseksi paras pistemies Denis Kotšetkovin jälkeen. Joukkue voitti VHL:n läntisen konferenssin runkosarjan ja eteni konferenssifinaaleihin. Kaudeksi 2012–2013 Donetsk liittyi KHL:ään. Varlamov edusti myös Donbassin kakkosjoukkuetta Ukrainan pääsarjan, PHL:n pudotuspeleissä, jotka päättyivät Ukrainan-mestaruuteen. Hän edusti Donetskia myös Continental Cupissa vuosina 2012 ja 2013, joista jälkimmäinen turnaus päättyi voittoon. Huhtikuussa 2013 Varlamov teki vuoden mittaisen jatkosopimuksen joukkueen kanssa.
Donbassin jätettyä KHL:n Ukrainan kriisin vuoksi Varlamov ei pelannut kaudella 2014–2015 seuratasolla missään. Kaudeksi 2015–2016 hän palasi vuoden mittaisella sopimuksella Donetskiin pelaamaan Ukrainan pääsarjaa. Varlamov nimettiin joukkueen kapteeniksi ja hän johdatti Donbassin kauden päätteeksi mestaruuteen. Varlamov lopetti tähän pelaajauransa.
Ura > Maajoukkueura

Varlamov edusti Ukrainaa pääsarjan MM-kilpailuissa vuosina 2000, 2003, 2004 ja 2005. Joukkue putosi I-divisioonaan vuonna 2006, jonka jälkeen hän on edustanut maata sarjatasoa alempana vuosina 2008, 2009, 2010, 2013 ja 2015. Varlamov voitti 1. divisioonan lohkohopeaa vuosina 2009 ja 2010 sekä IB-divisioonan kultaa vuonna 2013, jolloin Ukraina nousi vuoden jälkeen takaisin IA-divisioonaan. Hän toimi joukkueen kapteenina vuonna 2014 ja varakapteenina vuosina 2010 ja 2013.
Varlamov edusti Ukrainaa myös Salt Lake Cityn olympiakisoissa 2002. Hän osallistui myös Vancouverin kisojen 2010 ja Sotšin kisojen 2014 karsintoihin, mutta Ukraina jäi kuitenkin molemmissa turnauksissa ilman kisapaikkaa.
Sokol International Racetrack

Ratapiirros.
Sokol International Racetrack (kaz. Сокол халықаралық ипподромы, Sokol halyqaralyq ippodromy) on Kazakstanissa Almatyn lähellä sijaitseva moottorirata. Radan on suunnitellut Hermann Tilke ja sitä on rahoittanut Alidžan Ibragimov noin 40 miljoonan Yhdysvaltain dollarin verran. Radan rakennustyöt alkoivat vuonna 2014. Radalle suunniteltuihin merkittäviin tapahtumiin kuuluu MotoGP-sarjan kilpailu vuonna 2023, joka on ensimmäinen viisivuotisessa sopimuksessa.
Sirohirvenjäkälä

| Sirohirvenjäkälä |
| --- | --- |

Uhanalaisuusluokitus
 Elinvoimainen 
  
Tieteellinen luokittelu
Kunta::  Sienet Fungi
Kaari::  Kotelosienet Ascomycota
Luokka::  Lecanoromycetes
Alaluokka::  Lecanoromycetidae
Lahko::  Maljajäkälät Lecanorales
Heimo::  Karpeet Parmeliaceae
Suku::  Hirvenjäkälät Cetraria
Laji::  islandica
Alalaji::  crispiformis
Kolmiosainen nimi
 Cetraria islandica subsp. crispiformis  (Räsänen) Kärnefelt 
Katso myös
   Sirohirvenjäkälä Wikispeciesissä  
Infobox OKNimi-testi OK: 
Sirohirvenjäkälä (Cetraria islandica subsp. crispiformis) on hirvenjäkälien sukuun kuuluva jäkälä. Se muistuttaa paljon isohirvenjäkälää, mutta on pienempi ja kapeampiliuskainen. Liuskat ovat leveydeltään noin 2–5 millimetriä. Se kasvaa tunturikankailla ja kallioilla. Suomessa lajia tavataan saaristoissa ja tunturialueilla.
Sirohirvenjäkälää voi olla vaikea erottaa isohirvenjäkälästä, mutta sekakasvustoissa se erottuu melko helposti.
Aiheesta muualla

Laji.fi: Sirohirvenjäkälä – Cetraria islandica subsp. crispiformis
Seki

Seki voi tarkoittaa:
Maantiede

Seki, Japanin kaupunki Gifun prefektuurissa
Seki-juku, yksi historiallisen Tōkaidō-tiereitin postiasemista Japanissa
Şəki, Azerbaidžanin kaupunki
Henkilöt

Seki Matsunaga (1928–2013), japanilainen jalkapalloilija
Deniz Seki (s. 1970), turkkilainen laulaja
Takakazu Seki (1642–1708), japanilainen Edo-kauden matemaatikko
Tomokazu Seki (s. 1972), japanilainen ääninäyttelijä
Tsutomu Seki (s. 1930), japanilainen tähtitieteilijä
Muuta

sekin kieli, Päiväntasaajan Guineassa ja Gabonissa puhuttu bantukieli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Seki”, voi hakea sivunnimihaulla, laajalla sivunnimihaulla tai tekstihaulla.
Sid Grauman

| Sid Grauman |
| --- | --- |
 Sid Grauman noin vuonna 1930
Henkilötiedot
Syntynyt: 17. maaliskuuta 1879 Indianapolis, Indiana
Kuollut: 5. maaliskuuta 1950 (70 vuotta) Los Angeles, Kalifornia
Kansalaisuus:  Yhdysvallat
Ammatti:  esiintyjä, liikemies ja teatterimoguli
Sidney Patrick Grauman (17. maaliskuuta 1879 Indianapolis, Indiana – 5. maaliskuuta 1950 Los Angeles, Kalifornia) oli yhdysvaltalainen esiintyjä, liikemies ja teatterimoguli. Grauman muodosti muun muassa yhden eteläisen Kalifornian yksi tunnistettavimmista maamerkeistä, Grauman’s Chinese Theatren.
Sidney Patrick Grauman syntyi juutalaisten teatterinäyttelijöiden David Graumanin ja Rosa Goldsmithin lapseksi Indianan Indianapoliksessa vuonna 1879. Ennen teatteriuraansa Grauman työskenteli sanomalehtitoimittajana, ja hän oli isänsä mukana Kanadan Dawson Cityssä kultaryntäyksen aikaan. Dawson Citystä Grauman muutti San Franciscoon, missä hänen ensimmäiset teatterinsa sijaitsivat. Graumanilla oli hallussaan pian kuusi teatteria San Franciscon alueella, ja hän pian laajensi toimintansa Los Angelesiin. Los Angelesiin Grauman rakennutti vuonna 1917 Million Dollar Theaterin ja Rialto Theaterin. Vuonna 1922 Grauman rakennutti Grauman’s Egyptian Theatren, ja vuosina 1926–1927 hän rakennutti tunnetuimman teatterinsa, Grauman’s Chinese Theatren. Grauman oli vuonna 1927 perustamassa Yhdysvaltain elokuva-akatemiaa. Vuonna 1949 Graumanille myönnettiin Oscar-kunniapalkinto hänen elämäntyöstään.
Grauman kuoli sepelvaltimotukoksen aiheuttamaan sydäninfarktiin 70-vuotiaana Los Angelesin Hollywoodissa vuonna 1950. Hänet haudattiin Forest Lawn Memorial Parkin hautausmaalle Kalifornian Glendaleen. Grauman sai elokuvaurastaan ja työstään viihdeteollisuuden hyväksi tähden Hollywoodin Hollywood Walk of Famelle osoitteeseen 6379 Hollywood Boulevard 8. helmikuuta vuonna 1960.
Aiheesta muualla

Sid Grauman Internet Movie Databasessa. (englanniksi)
Sid Grauman The Los Angeles Timesin sivuilla (englanniksi)
Wikimedia Commonsissa on kuvia tai muita tiedostoja aiheesta .
Silokampela

| Silokampela |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Kampelakalat Pleuronectiformes
Heimo::  Piikkikampelat Scophthalmidae
Suku::  Scophthalmus
Laji::  rhombus
Kaksiosainen nimi
 Scophthalmus rhombus  (Linnaeus, 1758) 
Katso myös
   Silokampela Wikispeciesissä   Silokampela Commonsissa 
Infobox OKNimi-testi OKIUCN-testi OK: 
Silokampela (Scophthalmus rhombus) on piikkikampeloiden (Scophthalmidae) heimoon kuuluva litteä, soikeanmuotoinen  kalalaji, jonka silmät ovat vasemmalla kyljellä. Laji havaittiin Suomen vesillä ensimmäisen kerran heinäkuussa 2008.
Koko ja ulkonäkö

Silokampela voi kasvaa Atlantissa 70 cm pitkäksi, Itämeressä harvoin yli 35 cm. Sen pohjaväri on vaalean vihertävänruskea, ja sitä kirjovat tummemmat pilkut. Sukulainen piikkikampela on pyöreämpi ja sen pinta on piikkikyhmyjen peitossa.
Levinneisyys ja elinympäristö

Silokampelaa tavataan Atlantilla Norjasta Marokkoon, sekä Itämeren länsi- ja eteläosissa, satunnaisesti pohjoisempanakin. Silokampela ei voi lisääntyä Suomen rannikon murtovedessä, sillä mäti tarvitsee kehittyessään suolaisempaa vettä.
Silokampela elää yleensä lähellä hiekkaista merenpohjaa.
Aiheesta muualla

Scophthalmus rhombus (peilipalvelin) FishBase. Froese, R. & Pauly, D. (toim.). (englanniksi)
Silokirvelit

| Silokirvelit |
| --- | --- |
 Koiranputkia (Anthriscus sylvestris) Japanissa.
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophytina
Kladi::  Koppisiemeniset Angiospermae
Kladi::  Aitokaksisirkkaiset Eudicots
Lahko::  Apiales
Heimo::  Sarjakukkaiskasvit Apiaceae
Suku::  Silokirvelit Anthriscus  Pers.
Katso myös
   Silokirvelit Wikispeciesissä   Silokirvelit Commonsissa 
Infobox OKNimi-testi OK: 
Silokirvelit eli koiranputket (Anthriscus) on suku sarjakukkaiskasvien heimossa. Siihen kuuluu 13 lajia. Suvun tunnettuja lajeja on esimerkiksi koiranputki, jota tavataan Suomessa erittäin yleisenä apofyyttinä. Maustekasvina viljelty maustekirveli kuuluu myös silokirveleihin, eikä piirtokirvelien eli kirvelien (Chaerophyllum) sukuun.
Lajeja

piikkikirveli (Anthriscus caucalis)
maustekirveli (Anthriscus cerefolium)
koiranputki (Anthriscus sylvestris)
Tuntomerkkejä

Pohjoismaissa kasvaa kolme silokirvelilajia, jotka ovat yksi- tai monivuotisia onttovartisia ruohoja. Niiden lehdet ovat kolmiomaiset, 2–3 kertaan parilehdykkäiset. Kukat ovat pieniä sarjakukkia, joiden teriö on valkoinen. Hedelmänä on sileä tai karvainen lohkohedelmä.
Aiheesta muualla

Suomen Lajitietokeskus: Silokirvelit – Anthriscus
ITIS: Anthriscus (englanniksi)
United States Department of Agriculture (USDA): Anthriscus (englanniksi)
Flora of China: Anthriscus (englanniksi)
Sokol Çikalleshi

Sokol Çikalleshi maaottelussa Itävaltaa vastaan maaliskuussa 2016.
Sokol Çikalleshi (s. 27. heinäkuuta 1990 Kavajë) on albanialainen jalkapalloilija, pelipaikaltaan hyökkääjä. Hän edustaa Turkin Superliigassa pelaavaa Konyasporia. Hän on pelannut Albanian A-maajoukkueessa vuodesta 2014.
Çikalleshi on pelannut seuraurallaan Albanian jälkeen Etelä-Koreassa, Kroatiassa, Saudi-Arabiassa ja pisimpään Turkissa. Hän on pelannut Turkin Superliigassa 193 ottelua ja tehnyt niissä 49 maalia.
Çikalleshi pelasi muutamia otteluita Albanian alle 19-, alle 20- ja alle 21-vuotiaiden maajoukkueissa. Hän pelasi A-maajoukkueessa ensimmäisen kerran toukokuussa 2014 ystävyysottelussa Romaniaa vastaan. Hän on pelannut huhtikuun 2024 loppuun mennessä 58 A-maaottelua, joissa hän on ollut 39 kertaa avauskokoonpanossa, ja tehnyt niissä 13 maalia. EM-kilpailuissa 2016 Çikalleshi pääsi vaihdosta kentälle ensimmäisessä alkulohko-ottelussa Sveitsiä vastaan. Hän teki kaksi maalia marraskuussa 2020 Kansojen liigan ottelussa Valko-Venäjää vastaan.
Siv Knudsen

Siv Knudsen on suomalainen lumilautailija, joka on voittanut useita suomenmestaruusmitaleja. Hän on myös kuvannut lumilautailufilmejä.
Knudsen työskentelee päiväkodissa, opiskelee ympäristökasvattajaksi ja pyrkii pitämään hiilijalanjäljen omassa elämässään ja harrastuksessaan mahdollisimman pienenä. Hän on esimerkiksi luopunut vaatesponsoreista, koska on sitä mieltä, ettei tarvitse kaikkia vaatteita ja voi hankkia ne tarvitessaan käytettynä. Hänen lumilautansa on tuotettu kierrätysmateriaaleista, ja sen voi kierrättää uudelleen, kun sille ei enää ole käyttöä. Hyvin huollettuna se kestää kymmenen vuotta.
Aiheesta muualla

Siv Knudsen Protect Our Winters (POW) (englanniksi)
Singaporen parlamentti

| Parliament of the Republic of Singapore Parlimen Singapura 新加坡共和国国家议会 சிங்கப்பூர் நாடாளுமன்றம்> Tyyppi |
| --- | --- |
Tyyppi:  Yksikamarinen
Johto
Puhemies:  Tan Chuan-Jin (PAP) 11. syyskuuta 2017 alkaen
Kokoonpano
Edustajia:  104
 
Puolueet:  Hallitus (83)       Toimintapuolue (83) Oppositio (12)      Työväenpuolue (10)       PSP (2) Neutraalit (9)      nimitetyt jäsenet (9)
Vaalit
Valintatapa:  Enemmistövaalitapa
Viimeisimmät vaalit:  10. heinäkuuta 2020
Seuraavat vaalit:  viimeistään 2025
Kokouspaikka
 Singaporen parlamenttitalo
Kotisivut
 https://www.parliament.gov.sg/
Singaporen tasavallan parlamentti (engl. Parliament of the Republic of Singapore) on Singaporen tasavallan korkein lainsäädäntöelin. Parlamentti on yksikamarinen ja siihen kuuluu 84 vaaleilla valittua edustajaa, minkä lisäksi maan presidentti nimittää parlamenttiin kahdeksi ja puoleksi vuodeksi enintään yhdeksän eri alojen asiantuntijaa. Parlamentin vaalikausi on viisi vuotta ja vaalijärjestelmä perustuu enemmistövaalitapaan. Jokaisen 21 vuotta täyttäneen on äänestettävä.
Parlamentaarista työtä tehdään seitsemässä valiokunnassa.
Historia

Ensimmäinen parlamentti perustettiin vuonna 1867, kun Singaporesta tuli oma siirtokuntansa. Sen rooli oli aluksi toimia neuvoa-antavana elimenä ja avustaa kuvernööriä. Osa edustajista oli kuvernöörin nimittämiä..
Valta siirrettiin vaaleilla valituille ministereille ja parlamentille vuonna 1955. Tämä ei kuitenkaan koskenut puolustus- ja rahapolitiikkaa. Vuonna 1959 siirtokunnasta tuli täysin autonominen..
Vuonna 1965 Singapore erotettiin Malesiasta, ja parlamentti aloitti toimintansa nykymuodossaan.
Aiheesta muualla

Singaporen parlamentti (englanniksi)
Siv Scheiber

Siv Engel Cecilia Scheiber (s. 28. joulukuuta 1944 Helsinki) on suomalainen ruotsin kielellä kirjoittava kirjailija.
Teoksia

Gallsten och andra noveller. Schildt, Helsingfors 1978
Ballonger : texter till eftertanke ; illustrationer Siv Scheiber. Församlingsförbundet - EFSförlaget, Helsingfors - Uppsala 1990
Sokraattinen

Sokraattinen tarkoittaa jotain Sokrateehen liittyvää:
sokraattinen dialogi, kirjallisuuden tyylilaji
sokraattinen ironia, Sokrateelle tyypillinen ironian muoto
sokraattinen menetelmä, Sokrateen käyttämä kuulustelumenetelmä
sokraattinen ongelma, Sokrateen historialliseen henkilöön liittyvä ongelma,
sokraatikot, Sokrateen oppilaat.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sokraattinen”, voi hakea sivunnimihaulla, laajalla sivunnimihaulla tai tekstihaulla.
Sid Meier’s Pirates!

| Sid Meier’s Pirates! |
| --- | --- |
Kehittäjä:  MicroProse
Julkaisija:  MicroProse
Jakelija:  Steam ja App Store
Suunnittelija:  Sid Meier
Taiteilija:  Michael O. Haire
Ohjelmoija:  Sid Meier
Julkaistu:  1987
Lajityyppi:  toimintaseikkailu, strategiapeli
Pelimuoto:  yksinpeli
Ikäluokitus:  USK 0 
Alusta:  Amiga, Amiga CD32, Amstrad CPC, Apple II, Atari ST, Commodore 64, DOS, Macintosh, NES, NEC PC-8801, NEC PC-9801, Sega Mega Drive, Windows
Jakelumuoto:  Pelimoduuli ja digitaalinen jakelu
Lisää peliartikkeleitaVideopelien teemasivulla
Infobox OK  : 
Sid Meier’s Pirates! (usein lyhyesti Pirates!) on Sid Meierin suunnittelema merirosvoaiheinen seikkailupeli. Peli yhdistää toimintaa ja strategiaa.
Pelin on kehittänyt ja julkaissut MicroProse vuonna 1987.
Pelissä voi valita pelaavansa eri aikakausilla ja eri kansallisuuksilla. Peliä voi pelata merirosvona, kaapparina tai merirosvojen metsästäjänä.
Pelistä on julkaistu Pirates! Gold -versio vuonna 1993 useille alustoille kuten Amiga CD32, Sega Mega Drive, Macintosh ja Windows.
Pelistä on julkaistu uusintaversio vuonna 2004.
Vastaanotto

CU Amiga -lehti antoi pelille arvosanaksi 89% arvostelussaan.
Aiheesta muualla

Sid Meier's Pirates! MobyGamesissa (englanniksi)
Pirates! Gold MobyGamesissa (englanniksi)
Pirates! Hall of Light -sivustolla (englanniksi)
Pirates! Gold Hall of Light -sivustolla (englanniksi)
Siv Jensen

| Siv Jensen |
| --- | --- |

Norjan valtiovarainministeri
 16.10.2013–24.1.2020  
Pääministeri:  Erna Solberg
Edeltäjä:  Jan Tore Sanner
Edistyspuolueen puheenjohtaja
 6. toukokuuta 2006–8. toukokuuta 2021  
Edeltäjä:  Carl I. Hagen
Seuraaja:  Sylvi Listhaug
Henkilötiedot
Syntynyt: 1. kesäkuuta 1969 (ikä 55) Oslo, Norja
Tiedot
Puolue:  Edistyspuolue
Tutkinnot:  Norjan kauppakorkeakoulu
Siv Jensen (1. kesäkuuta 1969 Oslo) on norjalainen poliitikko, joka toimii Edistyspuolueen puheenjohtajana ja eduskuntaryhmän johtajana. Hänestä tuli Norjan valtiovarainministeri 16. lokakuuta 2013.
Siv Jensen toimi valtiovarainministerinä pääministeri Erna Solbergin hallituksissa yli kuusi vuotta siihen saakka, kun Edistyspuolue jätti hallituksen ja siirtyi oppositioon tammikuussa 2020.
Jensen valittiin Stortingetiin vuonna 1997. Puolueensa eduskuntaryhmän puheenjohtajana hän seurasi Carl I. Hagenia 5. lokakuuta 2005 ja puolueen puheenjohtajaksi hänet valittiin, niin ikään Hagenin seuraajaksi, 6. toukokuuta 2006.
Jensen on koulutukseltaan diplomiekonomi Norjan kauppakorkeakoulun Kursvirksomhet -yksiköstä. Hän toimi Radio 1:n myyntitehtävissä vuosina 1992–1994. Hän toimi Stortingetin talousvaliokunnan puheenjohtajana vuosina 2001–2005. Vuosina 2005–2013 hän oli Stortingetin ulkoasiainvaliokunnan jäsen. Hän osallistui Bilderberg-ryhmän kokoukseen Kanadassa 2006.
Aiheesta muualla

Kuvia tai muita tiedostoja aiheesta Siv Jensen Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: no:Siv Jensen
Käännös suomeksi
Sorvasto

| Sorvasto |
| --- | --- |

Valtiot:  Suomi 
Paikkakunta:  Kisko, Salo
Koordinaatit:  60°14′19″N, 23°34′45″E
Järvinumero:  24.036.1.003
Mittaustietoja
Pinnankorkeus:  59  m 
Rantaviiva:  1,31 km
Pinta-ala:  5,51 km²
 fiSorvasto 
Sorvasto on pieni järvi Salon kaupungin Kiskossa Kiskontien varrella Pataojan valuma-alueella Kiskonjoen–Perniönjoen vesistössä. Sen pinta-ala on 5,51 hehtaaria ja rantaviivan pituus 1,31 kilometriä.
Sokoura

| Sokoura |
| --- | --- |
 Sokoura
 Koordinaatit: 13°30′24″N, 3°46′1″W 
Valtio:  Mali
Alue:  Moptin alue
Piiri:  Bankassin piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  927 km²
Väkiluku (2009):  38 600
Infobox OKVirheellinen NIMI-arvo: 
Sokoura on maalaiskunta ja sen keskuskylä Moptin alueen Bankassin piirissä Malissa. Se sijaitsee Souroun tasangolla 90 kilometriä Bankassista maanteitse lounaaseen. Kunnassa on 38 600 asukasta (vuonna 2009).
Sokouran kunnan pinta-ala on 927 neliökilometriä. Se rajoittuu pohjoisessa Bankassin piirin Séguén ja Torin, idässä Bayen ja etelässä Ouonkoron sekä lännessä Ségoun alueen Tominianin piirin Timissan kuntiin. Kunnassa ei ole pysyviä vesistöjä. Etelässä sijaitsee Samorin metsäsavannialue.
Kuntaan kuuluu 32 kylää. Asukkaat ovat etupäässä markoja, dogoneja, fulbeja, samoja ja moseja.
Paikallisia elinkeinoja ovat maanviljely, karjanhoito ja pienimuotoinen kaupankäynti. Tärkeimmät viljelykasvit ovat hirssi, fonio, durra, maissi, maapähkinä, lehmänpapu, maapapu ja seesami. Kotieläimiä ovat naudat, lampaat, vuohet, hevoset, aasit ja siipikarja.
Kunnan liikenneyhteydet ovat heikot. Palveluihin kuuluu joukko kouluja ja kaksi terveysasemaa.
Solu (täsmennyssivu)

Solu voi tarkoittaa:
biologinen solu
solu matematiikassa
solu eli soluasunto, asuntolan yhteishuoneisto
tietoverkon solu
matkapuhelinverkon solu
solu raamattupiirinä
solu verkostoissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Solu”, voi hakea sivunnimihaulla, laajalla sivunnimihaulla tai tekstihaulla.
Sekhmet

Sekhmet tai Sachmis oli egyptiläisessä mytologiassa alun perin soturijumalatar sekä parantava jumalatar Ylä-Egyptissä. Hänet on kuvattu naarasleijonaksi, hurjimmaksi metsästäjäksi. Sanottiin, että hänen hengityksensä loi aavikon. Hän oli faaraoiden suojelija ja johti heidät sodankäyntiin.
Sekhmet on myös auringon jumalatar, jota joskus kutsutaan auringonjumala Ran tyttäreksi ja liitetään usein myös jumalattariin Hathor ja Bast. Sekhmet kantaa aurinkolevyä ja Uraeusta, mikä rinnastaa hänet Wadjetiin ja kuninkaallisiin.
Sekhmet-nimi tulee Muinaisen Egyptin sanasta "Sekhem", joka tarkoittaa "voimaa". Sekhmet-nimi sopii hänen virkaansa ja tarkoittaa "(hän joka on) voimakas". Hän sai myös muita nimikkeitä kuten "(Yksi), jonka edessä pahuus vapisee", "Pelon rakastajatar", "Verilöylyn valtiatar" ja "Hän joka raatelee".
Ihmiskunnan tuhon myytissä Sekhmet oli raivostunut ja pysäyttämätön ja melkein tappoi kaikki ihmiset.